Public procurement notice: Contract Award Notice
Published: 2025-09-29
Buyer: Digitális Kormányzati Ügynökség Zártkörűen Működő Részvénytársaság
Country: HU
Region: HU110
Contract type: Services
CPV classification: 72260000: Software-related services | 72266000: Software consultancy services
Estimated value: 82545000000 HUF
EU fund: eu-funds

Technical requirements: Központosított közbeszerzési keretmegállapodás (továbbiakban: KM) megkötésére irányuló eljárás a 301/2018. (XII. 27.) Korm. rendelet szerinti, az EKEIDR irat- és dokumentumkezelő rendszer licencével rendelkező érintett szervezeteknél történő, a rendszer bevezetéséhez szükséges szolgáltatások ellátására (rövid név: EIDR23). Ajánlatkérő a nyújtandó szolgáltatásokat általánosságban a „termék” kifejezéssel hivatkozza az eljárás során. Az eljárás tárgya szerinti 1 db ellátási csomag tételes szolgáltatáslistáját a műszaki leírás szerinti 93 db árlista sor képezi. A KM megkötését követően megvalósításra kerülő egyedi beszerzések konkrét mennyisége és - a KM részét képező elemekből összeállított - konkrét tárgya a KM megkötését követően a közvetlen megrendelés vagy verseny újranyitás [Kbt.105. § (2) bek. b) pont] során kerül meghatározásra. (Ld. még a közbeszerzési dokumentumokban!)
Ajánlatkérő a keretmegállapodás (továbbiakban: KM) szerződésszerű teljesítéséért a Kbt. 134.§ (6) bekezdés a) pontjában foglaltak szerint 10 000 000,- Ft adatszolgáltatási biztosítékot kér. Az egyedi szerződésekben kiköthető biztosítékokat és rendelkezéseket a KM X. fejezete tartalmazza. Az ellenérték kiegyenlítésével kapcsolatos rendelkezéseket a KM V. fejezete tartalmazza. A késedelmi, hibás teljesítési és a meghiúsulási kötbér alapja a késedelmesen teljesített, a hibásan teljesített, illetve nem teljesített szolgáltatás nettó ellenértéke. Késedelmi kötbér mértéke: a késedelem 1-10. napja alatt napi 0,5%, a késedelem 11. naptól napi 1% mértékű. A késedelmi kötbér maximális mértéke 20%. Hibás teljesítési kötbér maximális mértéke 20%, amennyiben ezen kötbérfajta érvényesítési lehetőségét verseny újranyitása eredményeként kötött Egyedi Szerződésben kikötik. Meghiúsulási kötbér mértéke: 25%. A kötbérekkel kapcsolatos részletszabályokat a KM X. fejezete tartalmazza.
EKEIDR irat- és dokumentumkezelő rendszer licencekhez bevezetési, szolgáltatások beszerzésére vonatkozó 1 db ellátási csomag, a műszaki leírásban előírtak és az ajánlatkérő (továbbiakban: AK) által rendelkezésre bocsátott közbeszerzési dokumentumok (és az annak részét képező .XLSX fájl) szerint (keretösszeg: nettó 82 545 000 000 Ft) a DKÜ rendelet szerinti központosított közbeszerzés hatálya alá tartozó, illetve a keretmegállapodáshoz önként csatlakozott szervezetek (együtt: Érintett Szervezetek) számára. A Kbt. 3. § 18. pontja szerinti értelmező rendelkezéssel összhangban a mennyiség a KM megkötésére irányuló jelen eljárásban a keretösszeggel jellemezhető. (A KM megkötését követően megvalósításra kerülő egyedi beszerzések konkrét mennyisége a közvetlen megrendelések vagy verseny újranyitások során kerül meghatározásra.) Valamennyi árlista sorra kötelező az ajánlattétel. 1. A Szállító feladata a KM hatálya alatt egy közbeszerzési projektiroda működtetése, amelynek keretében az Érintett Szervezetek beszerzés tárgya szerinti ellátását (ügyfélkiszolgálását) tudja biztosítani. A közbeszerzési projektiroda felelős az Érintett Szervezetek és a Beszerző tájékoztatásáért. A közbeszerzési projektiroda feladata az érintett szervezeti beszerzési, támogatási igények/hibaticketek értelmezése, kezelése, továbbá közvetlen megrendelés esetén annak visszaigazolása, a verseny újranyitása esetén ajánlatadás a keretmegállapodás alapján történő beszerzés ajánlatkérője részére, valamint a teljesítések koordinálása és a Beszerző részére történő adatközlés (termékek, teljesítések). A közbeszerzési projektiroda az ajánlattevő/közös ajánlattevő részéről a keretmegállapodás elsődleges kapcsolattartó felülete. 2. Az eljárás több ajánlattevővel történő keretmegállapodás megkötésére irányul. [Kbt.104.§ (3)] Az egyedi szerződések megkötésére a Kbt.105. § (2) bekezdés b) pontja szerint kerülhet sor. 3. Ajánlatkérő alkalmazza a Kbt. 81. § (5) bekezdését. A Kbt. 81. § (5) bekezdése alapján Ajánlatkérő az ajánlatok bírálatát - az egységes európai közbeszerzési dokumentumban (továbbiakban: EEKD) foglalt nyilatkozat alapján - az ajánlatok értékelését követően végzi el. Ajánlatkérő a keretszám szerinti legkedvezőbb és az azt követő további 1 legkedvezőbb ajánlatot benyújtó ajánlattevők vonatkozásában végzi el a bírálatot. 4. Ajánlatkérő a Kbt. 76. § (2) bekezdés a) pontja szerinti legalacsonyabb ár értékelési szempontot alkalmazza, tekintettel arra, hogy az ajánlatkérő igényeinek valamely konkrétan meghatározott minőségi és műszaki követelményeknek megfelelő szolgáltatás felel meg, és a gazdaságilag legelőnyösebb ajánlat kiválasztását jelen esetben további minőségi jellemzők nem, csak a legalacsonyabb ár értékelése szolgálja [Kbt. 76. § (5) bekezdés]. Az összehasonlítás alapját az ajánlattevő által a 93 darab szolgáltatássorra megajánlott ÁFA nélkül számított összesített ajánlati ár képezi. 5. Ajánlatkérő a Kbt. 75.§ (6) bekezdése alapján megadja, hogy a keretmegállapodás megkötésére irányuló eljárásban alkalmazza a Kbt.75.§ (2) bekezdés e) pontját. Továbbá Ajánlatkérő az eljárást a Kbt. 104. § (5) bekezdésében foglaltak alapján eredménytelennek nyilvánítja, amennyiben csak egy érvényes ajánlatot nyújtottak be. 6. A megkötendő keretmegállapodás alapján nem történhet alkalmazásfejlesztés, tekintettel arra, hogy jelen közbeszerzési eljárásnak az nem tárgya. 7. A keretmegállapodás alapján verseny újranyitásával megvalósuló beszerzés a Kbt. 53. § (5)-(6) bekezdése szerinti feltételes közbeszerzésként is történhet, ez esetben az Érintett Szervezet köteles a verseny újranyitásra szóló ajánlattételi felhívásában ismertetni a Kbt. 53. § (5)-(6) bekezdés szerinti körülményt. 8. A szerződéskötési időszak (amely megegyezik a keretmegállapodás II.2.7) pontban megadott maximális időtartamával) az alábbiak szerinti: - A keretmegállapodás hatályba lépését követő 24 hónap a keretmegállapodás szerződéskötési időszaka, mely időszak alatt van lehetőség a keretmegállapodás keretösszege erejéig közvetlen megrendelés kezdeményezésére, vagy verseny újranyitás megindítására, s annak eredményeképpen egyedi szerződés megkötésére, illetve ezek teljesítésére. A keretmegállapodás alapján nem kezdeményezhető olyan közvetlen megrendelés vagy indítható meg olyan verseny újranyitás, továbbá nem köthető meg olyan egyedi szerződés, amely a keretmegállapodás keretösszegének túlteljesítését eredményezné. - Ajánlatkérő döntése alapján a keretmegállapodás a szerződéskötési időszak időtartama alatt egy alkalommal legfeljebb 6 hónappal meghosszabbítható. - Amennyiben az egyedi szerződések összértéke eléri a keretösszeget, úgy a szerződéskötési időszak megszűnik. 9. A Keretmegállapodás időbeli hatálya szerződéskötési, szerződés teljesítési, és elszámolási időszakra tagolódik. - A szerződés teljesítési időszak, amely a szerződéskötési időszak lejártától számított 12 hónap időtartamú. Ezen időszak alatt új közvetlen megrendelés vagy verseny újranyitás nem indítható, egyedi szerződés nem köthető. A szerződés teljesítési időszak a szerződéskötési időszakban megkötött egyedi szerződések teljesítésére, illetve a megkezdett teljesítések befejezésére szolgál. - A keretmegállapodás időbeli hatályának utolsó (a szerződés teljesítési időszakot követő) időszaka az ún. elszámolási időszak, amely a keretmegállapodásban nyertes ajánlattevők (Szállítók) és a Beszerző közötti végső elszámolást szolgálja. Ennek időtartama 3 hónap a teljesítési időszak végétől.
Ajánlatkérő döntése alapján a keretmegállapodás a szerződéskötési időszak időtartama alatt egy alkalommal legfeljebb 6 hónappal meghosszabbítható. A 6 hónapos hosszabbítás a szerződéskötési időszak meghosszabbodását eredményezi.


Winner: Kontron Hungary Korlátolt Felelősségű Társaság
Award value: 412725000000
Number of bids: 0